Упутство за попуњавање формулара БОП 11 – странА улагањА – банке

Формулар БОП 11 би требао бити попуњен за банке (и њихове огранке у БиХ) који су наведени на првој страници формулара.

# - *Коришћени појмови*

**Нерезидент** је било који појединац, предузеће или нека друга организација с пребивалиштем у било којој земљи осим БиХ. Пословнице и огранци у БиХ нерезидентних компанија се сматрају резидентима БиХ. Исто тако, пословнице и огранци бх. компанија у иностранству су нерезиденти.

**Нерезидентни директни инвеститор** је нерезидентно тијело (или група сродних нерезидената) које је директно или индиректно власник 10% или више капитала у овој банци. Нерезидентна правна/физичка лица која су на индиректан начин повезана с вашом банком (правна/физичка лица која имају власништво више од 10% у правном лицу које је ваш директни улагач) се такође сматрају нерезидентним директним улагачима у вашој банци. Улагач не мора имати највећи дио акција како би се сматрао директним улагачем. Банка може имати више од једног страног улагача, а ови директни улагачи могу боравити у различитим земљама.

**Сестринска правна лица** су два или више правних лица, која директно или индиректно, имају истог директног улагача, али један у другом немају више од 10% власничког удјела.

**Остали нерезиденти** су они који нису директни улагачи у вашу банку, тј:

* нерезиденти који посједују мање од 10% капитала ваше банке;
* нерезиденти који немају власнички удио, али с њима имате одређени дужнички/повјерилачки однос (дугорочни зајмови, краткорочни зајмови, обвезнице и сл.)

**Банке са страним директним улагањем у иностранству су*:***

* огранци и пословнице ваше банке или њених огранака у иностранству
* предузећа у иностранству у којим ваша банка или њени огранци имају капитал од 10% или више
* нерезидентни огранци нерезидентних подружница ваше банке или њених огранака

**- *Структура формулара БОП 11***

Формулар БОП 11 прикупља кварталне информације које се тичу финансијског потраживања ваше банке и њених огранака од нерезидената и дуговања према нерезидентима. Овај формулар прикупља податке о стањима, финансијским трансакцијама, ставкама поравнања (остале промјене у стањима) и приходу/расходу.

Формулар БОП 11 се састоји од четири дијела. Први дио, А, прикупља основне податке о страној пасиви ваше банке; дио Б прикупља податке о вашој активи у иностранству; дио Ц прикупља различите допунске информације; а дио Д прикупља податке о задржаним зарадама и исплати власничких прихода ваше банке.

**- *Стања, трансакције, остале промјене и приход***

**Почетно стање (колона А)** односи се на вриједност дуговања (дио А) и потраживања (дио Б) ваше банке и њених огранака на почетку периода. Почетно стање треба бити у складу са завршним стањем које сте навели у претходном периоду. Уколико ово није случај, потребно је навести објашњење или напомену.

**Завршно стање (колона Г)** се односи на вриједност дуговања и потраживања ваше банке и њених огранака на крају периода.

**Финансијске трансакције** **(колоне Б и Ц)** су трансакције које се односе на стицање или продају финансијских потраживања ваше банке од нерезидената или дуговања према нерезидентима. Куповина акција нерезидентних правних лица од стране ваше банке (и њених огранака), куповина акција ваше банке од стране нерезидената, издавање или куповина обвезница, повећање депозита на банковним рачунима и смањивање зајмова су примјери трансакција које повећавају активу или пасиву. Продаја акција нерезидентног правног лица од стране ваше банке (и њених огранака), продаја акција ваше банке од стране нерезидената, откуп и продаја обвезница, повлачење средстава с банковних рачуна и отплате зајмова су примјери трансакција које смањују активу или пасиву. Обрачунату а недоспјелу на плаћање/наплату камату потребно је евидентирати као финансијску трансакцију која **повећава обавезу/потраживање** те је исказати у колони Б за инструмент на који се односи. Уколико је дошло до плаћања камате која је узроковала повећање обавезе (обрачуната а недоспјела камата), исту је неопходно евидентирати као финансијску трансакцију која **смањује обавезу/потраживање** те је исказати у колони Ц за инструмент на који се односи.

**Приход/расход (колона Х)** односи се на приход/расход који ваша банка или страни улагач може зарадити посједовањем акција (хартија од вриједности) или еквивалентних права која произилазе из власничког удјела у банкама/предузећима. Ови износи би требали бити забиљежени на основу датума уплате/исплате дивиденди (или дознака). У ову колону се такође уносе подаци о каматама. Камата би требала бити забиљежена на обрачунској основи. Камата која је доспјела на наплату/плаћање, а није измирена, треба бити забиљежена као финансијска трансакција у категорији **остало (промјене усљед других фактора)** за финансијски инструмент на који се односи. Приход/расход укључује и дисконте. Дисконт је разлика између вриједности финансијског инструмента у тренутку његовог издавања и његове крајње откупне вриједности.

**- *Однос између ставки које се односе на податке***

Информације које су извјештаване у дијеловима А и Б требале би да приказују сљедеће односе:

* **завршно стање (колона Г)** = почетно стање (колона А)

+ нето финансијске трансакције(колонаД)

+ остале промјене (колона Е и Ф)

* **нето финансијске трансакције (колона Д)** = повећање (трансакције које се односе на стицање

активе или пасиве)

– смањење (трансакције које се односе на продају

активе или пасиве)

* **остале промјене (колоне Е и Ф)** = промјене због курсних разлика (узроковане

промјенама у девизном курсу, те отписивањем)

+ промјене усљед других фактора (узроковане

рекласификацијом ставки, промјенама тржишне

цијене и аритметичким грешкама)

**- *Вредновање***

Све вриједности би требале бити извјештаване у хиљадама КМ. Молимо вас да износе у страним валутама претворите у КМ.

**Финансијске трансакције** **и** **приход** који су наведени у страној валути би требали бити претворени у КМ користећи се средњим курсом на дан трансакције. Финансијске трансакције и приход би требали бити забиљежени на бруто основи – то јест, прије одбитка провизије и брокерских хонорара.

**Стања** која су наведена у страној валути би требала бити претворена у КМ по средњој вриједности одговарајућих куповних и продајних курсева који су примјенљиви на односни период.

Вредновање трансакције би се требало вршити по стварним трансакцијским вриједностима. Вредновање стања треба да буде по тржишној вриједности (у недостатку информација, може се користити књиговодствена вриједност).